### 9.     Orientering om initiativer vedrørende bymidten i Kalundborg.

**Åbent**

Sagsnr.: 326-2018-23304       J.nr.: 05.05.06           Dokumentnr.:
326-2018-235377

**Sagstype**

Orientering.

**Resume og sagens baggrund**

Kort orientering om initiativer i forhold til bymidten i
Kalundborg med Øen, [adresse] og [adresse]. Bymidten er en central del af
byen, og der er en løbende opmærksomhed på at forbedre forholdene i forhold til
vej- og parkområdet.

**Indstillinger**

Chefen for Vej, Ejendom og Affald indstiller at orientering
tages til efterretning.

**Behandling**

Teknik- og Miljøudvalget.

**Sagsfremstilling**

Samarbejder:

Politiet har inviteret til et samarbejde om tryghedsskabelse
i bymidten. Første møde er afholdt i en samarbejdsgruppe, der består af
repræsentanter fra Politiet, lokalt og centralt fra Midt- og [adresse]
politikreds samt deltagere fra Vores Kalundborg, SSP og Team Vej og [adresse]. Næste
møde forventes efterår 2018.

Gaderegulativet for bymidten skal revideres, og der er
nedsat en intern arbejdsgruppe til formålet. Der vil til dette arbejde blive
taget kontakt til Vores Kalundborg og butikker med udeservering for samarbejde
om affaldshåndtering. Bymidtens inventar til affaldshåndtering vil blive
gennemgået for mulige forbedringer i forbindelse med dette arbejde.

I revisionen af regulativet kontaktes de repræsentanter, der
har bidraget til det nuværende regulativ. Arbejdsgruppen forelægger det
foreløbige arbejde til drøftelse i Teknik- og Miljøudvalget 2018.

En gruppe af erhvervsdrivende i [adresse] ønsker et
samarbejde omkring etablering og drift af træer og planter samt eventuel
yderligere forskønnelse i gaden. Gruppen bliver kontaktet for et muligt
samarbejde.

Gadens udtryk:

Belægningen i området er udfordret af slid fra fejning og
vedvarende pletter på granitfliserne.

Randbelægningen med chaussesten er nogle steder blevet
ustabil, idet fejning har slidt fugerne væk. Der er udført genfugning på
udvalgte forsøgsområder. Forsøget evalueres for mulig øget genfugning. En
forbedret belægning vil gøre muligheden for renholdelse lettere.

Forsøg med vask af granitfliser er udført med en ny maskine.
Forsøget evalueres for mulighed for klargøring til sommersæsonen 2019.

Ragner Dam er gennemgået ved opfølgende besigtigelse
efter tørken. Besigtigelsen førte til ekstra genplantning samt tilretning af
stativer.

Tydeliggørelse af p-båse på Øen undersøges. Der indhentes
pris på en løsning, som kan etables i samspil med den eksisterende
granitbelægnings udtryk.

Mågeregulering:

Der er i år reguleret 5 måger i [adresse], 2 i [adresse] og
2 på [adresse]. Sensommerreguleringen starter medio august efter tilladelse fra
Miljøstyrelsen, som er myndighed på området. For 2019 undersøger vi muligheden
for at regulere inden redebygningen i foråret.

Ken Ravn:

Aktiviteterne på tovepladsen er
reduceret gennem de seneste år. Der er i dag en fast stadeholder og nogle mere
sæson/højtidsbestemte stadeholdere. Til torvepladsen er tilknyttet et
torvetilsyn. Behov for et fast torvetilsyn bliver vurderet.

Der gives i foråret 2019 en orientering til Teknik- og
Miljøudvalget om status i forhold blandt andet nye samarbejder.

**Økonomiske konsekvenser**

Ingen økonomiske konsekvenser.